మసీదులో భార్యాపిల్లలలతో కలిసి జీవితంపిల్లలకు ఖురాన్ బోధన.. వచ్చే డబ్బులే ఆధారంథానే, నవంబరు 26: అండర్వరల్డ్ డాన్ దావూద్ ఇబ్రహీంకు పెద్దచిక్కే వచ్చిపడింది. తరతరాలకు తరగని ఆస్తి, గడగడలాడించే నేరసామ్రాజ్యం, చిటికేస్తే అన్నీ సమకూర్చే మందీమార్బలం ఉన్నా అతడిప్పుడు తీవ్ర మనోవేదనతో సతమతమవుతున్నాడు. ఇం దుకు అతడి ఏకైక పుత్రుడు మొయిన్ నవాజే (31) కారణం. తన వేలకోట్ల అక్రమ సంపద, ఎల్లలెరుగని నేరసామ్రాజాన్ని తన తదనంతరం సంభాళిస్తాడని కొడుకు మొయిన్పై దావూద్ గంపెడాశ పెట్టుకున్నాడు. అయితే దావూద్ ఆశలను కల్ల లూ చేస్తూ మొయిన్ మతప్రబోధకుడిగా మారాడు.  తన వ్యాపారాలను, కరాచీలోని తండ్రి విలాసవంతమైన బంగళాను త్యజించాడు. కొన్నేళ్లుగా అక్కడే ఓ మసీదులోని చిన్నగదిలో భార్యా సానియా, ముగ్గురు పిల్లలతో అతి సాధారణ జీవితం గడుపుతున్నాడు. మొయిన్ బిజినెస్ మేనేజ్మెంట్లో పట్టా పొందాడు. అన్నింటా తండ్రికి చేదోడువాదోడుగా ఉండేవాడు. అదే ఏడాది పెళ్లిచేసుకొని జీవితంలో పూర్తిగా స్థిరపడ్డా.. క్రమేణా ఆధ్యాత్మిక జీవితంవైపు ఆకర్షితుడయ్యాడు. చివరికి ముస్లిం సంప్రదాయాలు, ఖురాన్ మాత్రమే లోకం అన్నట్టుగా మారాడు. పిల్లలకు ఖురాన్ బోధిస్తూ, మసీదులో నమాజ్ చదువుతూ వచ్చే కొద్దిపాటి డబ్బుతో జీవిస్తున్నాడు. భార్య సానియా కోట్లకు పడగలెత్తిన కరాచీ వ్యాపారి కుమార్తె అయినా.. ఈ విషయంలో మొయిన్కు పూర్తి మద్దతుగా ఉన్నారు. మొయిన్కు సంబంఽధించి ఇవన్నీ కూడా స్వయంగా దావూద్ తమ్ముడు ఇక్బాల్ కస్కర్ వెళ్లడించిన అంశాలే! బలవంతపు వసూళ్ల కేసుకు సంబంధించి అతడిప్పుడు పోలీసుల అదుపులో ఉన్నాడని, దావూద్ కుటుంబానికి సంబంధించిన విషయాలను విచారణలో వెల్లడించాడని థానే పోలీసులు తెలిపారు.
maseedulo bhaaryaapillalalato kalisi jeevitampillalaku khuran bodhana.. vache dabbule aadhaaranthaane, navambaru 26: underverald dan davud ibraheenku peddachikke vachipadindi. tarataraalaku taragani aasti, gadagadaladinche nerasamrajyam, chitikeste annee samakurche mandeemaarbalam unna atadippudu teevra manovedanato satamatamavutunnaadu. im duku atadi ekaika putrudu moin nawaje (31) kaaranam. tana velakotla akrama sampada, ellalerugani nerasaamraajaanni tana tadanantaram sambhaalistaadani koduku moinpai davud gampedasa pettukunnadu. ayithe davud aasalanu kalla luu chestu moin mataprabodhakudigaa maaraadu.  tana vyaapaaraalanu, karaacheelooni tandri vilaasavantamaina bangalaanu tyajinchaadu. konnellugaa akkade oo maseedulooni chinnagadilo bharya sania, mugguru pillalatho athi saadhaarana jeevitam gaduputunnadu. moin bijines managementlo patta pondaadu. anninta tandriki chedoduvadoduga undevaadu. adhe edaadi pellichesukoni jeevitamlo puurtigaa sthirapadda.. kramena aadhyaatmika jeevitamvaipu aakarshitudayyaadu. chivariki muslim sampradaayaalu, khuran matrame lokam annattugaa maaraadu. pillalaku khuran bodhistuu, maseedulo namaj chaduvutuu vache koddipati dabbutho jeevistunnadu. bharya sania kotlaku padagalettina karachi vyaapaari kumarte aina.. ee vishayamlo moinku puurti maddatugaa unnaaru. moinku sambandhinchi ivannee kuudaa swayamgaa davud tammudu ikbal kaskar velladinchina amsale! balavantapu vasoolla kesuku sambandhinchi atadippudu polisula adupulo unnaadani, davud kutumbaaniki sambandhinchina vishayaalanu vichaaranalo velladinchaadani thane poliisulu telipaaru.